पाएं अपने शहर की ताज़ा ख़बरें और फ्री ई-पेपरडाउनलोड करें
समाज सेवा स्वरोजगार संस्थान के जिला सचिव सुरेश मेघवाल ने कहा कि श्रमिकों को सम्मानित करने के लिए एक मई को अंतरराष्ट्रीय श्रम दिवस मनाते हैं।मेघवाल ने कोरोना काल में सोशल डिस्टेंसिंग की पालना करते हुए मजदूरों काे सरकार की ओर से जो सुविधाएं दी जाएंगी, उनको लेकर जागरुक किया। इस अवसर पर उन्होंने कहा कि कोरोना की दूसरी लहर ज्यादा खतरनाक है। जिले में कई सामाजिक संस्थाएं जन सेवा का कार्य कर रही हैं।
सभी संस्थाओं के पदाधिकारी और कार्यकर्ता कोरोना के विरुद्ध समाज में सकारात्मक विचारों की अलख जलाएं। जिससे आमजन महामारी का मुकाबला कर सकें। स्वरोजगार संस्थान के जिलाध्यक्ष पुरुषोत्तम नामा ने कहा कि अपने आसपास की गलियों में हाइपोक्लोराइड का छिड़काव बस्ती वाले मिलकर करें। स्वरोजगार संस्थान के रमेश यादव, बाबूलाल यादव, चेतन मेघवाल, बाला शंकर, दिनेश यादव, प्रद्युम्न शर्मा, दीपक मेहरा, संजय चाैहान, रवि नागर, गोविंद शर्मा सहित कई कार्यकर्ता सेवा कार्य में लगे हुए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn